Карадайъ: ДПС няма как да бъде партньор на днешната популистко-националистическа власт - bTV Новините
Движението чества 30 години от учредяването си
Публикувано в 15:24 ч. 04.01.2020 г. - Обновено в 19:41 ч. 04.01.2020 г.
„Ахмед Доган организира от затвора мирните протести през май 1989 г., които силно разклатиха тоталитарната власт и ускориха падането на комунистическия режим. Вече 30 г. ДПС отговорно и последователно води своята политика в защита на правата и свободите и евроатлантическата ориентация на страната. Има и съществен принос за членството на България в НАТО и ЕС”, каза Мустафа Карадайъ.
„По различен начин ДПС е била силна през годините. ДПС е била силна при сваляне на комунистическия режим, била е силна при установяване на демокрация в България в началото на 90-те. ДПС беше силна с мирния преход. Беше силна и когато участваше във властта в периода 2001-2009 г. ДПС днес е силна дори когато е в опозиция”, каза още лидерът на Движението.
„ДПС няма как да бъде нито скрит, нито явен партньор на тази популистко-националистическа власт. Ние от две години призоваваме системните партии да седнем на масата, за да определим приоритетите, по които да се развива страната. Ние имаме ясна програма за ускорено и догонващо развитие на страната - чиста среда, чисти храни, чиста енергия и включването на свободни граждани във взимането на решения”, каза още Мустафа Карадайъ.
„10 години държавата върви по инерция и няма как да бъдем на власт. Ние, ако сме на власт, държавата ще има ясна програма за развитие”, допълни той.
Илхан Андай: Ахмед Доган е бил доста критичен към своите
Как се възстановяват пострадалите от буреносния вятър селища?
Какво беше посланието от традиционната реч на Ахмед Доган тази година?